### Beslutningstema

Gensidig orientering fra henholdsvis udvalgsformand, forvaltning og udvalgsmedlemmer, der er medlem af diverse råd.

### Sagsfremstilling

1. Orientering fra udvalgsformanden

2. Orientering fra udvalgsmedlemmer, der er medlemmer af diverse råd

3. Orientering fra forvaltningen

Landdistriktskonference 11. november
Ministeren for Landdistrikter inviterer til den årlige landdistriktskonference, der afholdes i [adresse] i Vejle. Konferencen vil bl.a. drøfte visionerne for fremtidens landdistrikter. Gorm Christoffersen, Ørni Kristoffersen, vil desuden overrække årets [adresse] til nogle af de mange folk, der gør en forskel i landdistrikterne.

Tilmelding her: <https://landdistriktskonference.nemtilmeld.dk/9/>

Orienteringmøde for biogasanlæg i [adresse] ved Nature Energy.

Nature Energy afholder orienteringsmøde den 12. september kl. 19.30 på [adresse] i forbindelse med den igangværende idehøring for anlægget i [adresse]. Forvaltningen deltager for at oplyse om planprocessen i forbindelse med sagsbehandlingen.

Orientering om den grønne Trepart.

Forvaltningen orienterer om den viden der p.t. er omkring den grønne trepart samt indsatsens forankring i [adresse] og VOS-erne (Vandoplandsstyregrupperne).

Orientering om forekomsten af biomasser i Tønder Kommune

Den 10. juni 2024 blev KVU orienteret om behovet for biomasse for eksisterende og potentielle biogasanlæg i Tønder Kommune.
Orienteringen blev taget til efterretning med en note om, at der blev rettet henvendelse til SEGES.

Tønder Kommune har nu modtaget en redegørelse fra SEGES over produktionen af gylle i Tønder Kommune og omegnskommunerne - Esbjerg, Vejen, Haderslev og Aabenraa.

Redegørelsen er baseret på gødningsregnskaber indsendt til Landbrugsstyrelsen. Da SEGES ikke har fulde datasæt fra 2023, baseres redegørelsen på data fra 2021 og 2022.

Det er også værd at bemærke, at opgørelsen beregner gylle fra en produktion som afsat eller ikke afsat til biogasanlæg. Da der kan være produktioner, der kun afsætter dele af mængden bør resultatet anses som vejledende, med en vis usikkerhed. Denne usikkerhed tenderer til at overvurdere mængden af biomasse allerede afsat til biogasanlæg, mens SEGES også bemærker, at der med et datasæt fra 2021 og 2022 kan være kommet flere biogasanlæg til.

Redegørelsen viser heller ikke, hvorvidt den allerede afsatte biomasse i Tønder Kommune, er afsat til biogasanlæg beliggende i kommunen.

I Tønder Kommune produceres der årligt 1.724.879 ton kvæg- og svinegylle, hvoraf 827.959 ton allerede er afsat til biogasanlæg.

Samlet set produceres der i kommunerne årligt 5.989.972 ton kvæg- og svinegylle, hvoraf 3.247.041 ton allerede er afsat til biogasanlæg.

Dermed ses det, at der for både Tønder Kommune såvel som omegnskommunerne i øjeblikket er afsat omkring halvdelen af kvæg- og svinegyllen.

I den tidligere orientering blev det opgjort, at der i øjeblikket er givet tilladelse til udnyttelse af 1.060.000 ton gylle per år. Heri inkluderet den ønskede mængde til den udvidede produktion af Storde Biogas, der nu er blevet godtkendt og tildelt en §25-tilladelse.

Med mulig realisering af de ansøgte biogasanlæg fra Nature Energy og Agri Energy Syd, er der vurderet et øvre estimat for det samlede behov for biogasanlæg i Tønder Kommune på 2.460.000 ton gylle per år.

Sammenholdt med redegørelsen fra SEGES er der en indikation af, at der er behov for, at nogle af biogasanlæggene må hente gylle fra omegnskommunerne.

Tidsplaner for VE-projekter

Der er vedlagt bilag med opdaterede versioner af den samlede tidsplan for VE2022 og VE2023 projekterne, samt en opdateret version af projektloggen for VE-projekter.

Brev fra Forsvarets Ejendomsministerium (FES) vedr. VE-projekter i Esbjerg, Tønder og Haderslev Kommuner

Tønder Kommune har den 29.08.2024 modtaget en skrivelse fra FES vedr. status på tilrettelæggelse af Forsvarets flyvekorridorer, der kan have indvirkning på flere af Tønder Kommunes VE-projekter.

FES har desuden fremsendt brev vedr. idéhøring for projekt #16 (VE2023), [adresse], med henvisning til ovennævnte skrivelse.

Se Bilag.

### Indstilling Kommunaldirektøren indstiller,

|  |  |
| --- | --- |
| at | orienteringen tages til efterretning. |

### Beslutning

Der tages fornyet
kontakt til Forsvarets Ejendomsministerium.

Orienteringen taget til efterretning.

Borris Madsen deltog ikke i mødet.